
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 70 

8 Φεβρουάριου 1999 


ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Καθορισμός θέσης και διάταξης κτιρίων σε τμήμα του 
χώρου Κεντρικής Πανεπιστημιούπολης του Αρι- 
οτοτελείου Πανεπιστημίου Θεσσαλονίκης και τρο¬ 
ποποίηση όρων και περιορισμών δόμησης. 1 

ΑΠΟΦΑΣΕΙΣ 

Χαρακτηρισμός ως διατηρητέου κτιρίου που βρίσκε¬ 
ται εντός των ορίων του οικισμού Πετρέ κοινότητας 
Ασκύφου επαρχίας Σφακίων (Ν. Χανίων) και καθο¬ 
ρισμός ειδικών όρων και περιορισμών δόμησης αυ- 


Π 0ΛΕ0Δ0Μ ΙΑ 

ΔΙΑΤΑΓΜΑΤΑ 


Καθορισμός θέσης και διάταξης κτιρίων σε τμήμα του χώ¬ 
ρου Κεντρικής Πανεπιστημιούπολης του Αριστοτελει- 
ου Πανεπιστημίου Θεσσαλονίκης και τροποποίηση ό¬ 
ρων και περιορισμών δόμησης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 9 και 29 του απο 17.7.1923 
Ν Δ/τος «Περί σχεδίων πόλεων κλπ» (Α 228), όπως μετα¬ 
γενέστερα τροποποιήθηκαν και συμπληρώθηκαν». 

2. Τις διατάξεις του άρθρου 99 (παρ. 3) του Ν. 
1892/1990 «Για τον εκσυγχρονισμό κα> την ανάπτυξη και 
άλλες διατάξεις» (Α' 101), όπως αντικαταστάθηκε με την 
παρ. 2 του άρθρου 7 του Ν. 2052/1992 «Μέτρα για την α¬ 
ντιμετώπιση του νέφους και πλεοδομικές ρυθμίσεις» 
(Α'94) και με την παρ. 22 του άρθρου 3 του Ν. 2242/1994 
«Πολεοδόμηση περιοχών δεύτερης κατοικίας σε Ζώνες 
Οικιστικού Ελέγχου προτασία φυσικού και δομημένου πε¬ 
ριβάλλοντος και άλλες διατάξεις» (ΑΊ62). 


3. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (ΑΊ37), που προστέ¬ 
θηκε με το άρθρο 27 του Ν. 2081/1992 (Α' 154) καιανπκα- 
ταστάσθηκε με την παρ. 2α του άρθρου 1 του Ν. 
2469/1997 (Α'38). 

4. Τις διατάξεις των άρθρων 7,8 και 9 του Ν. 1577/1985 
«Γενικός Οικοδομικός Κανονισμός» (Α' 210), όπως τροπο¬ 
ποιήθηκαν με το άρθρο 13 (παρ. 1, 2 και 3) του Ν. 
1647/1986 «Οργανισμός Κτηματολογίου και Χαρτογρα¬ 
φήσεων Ελλάδος (ΟΚΧΕ) και άλλες διατάξεις» (Α' 141) και 
το άρθρο 1 (παρ. 3 και 4)τουΝ. 1772/1988 «Τροποποίηση 
διατάξεων του Ν. 1577/1985 «ΓΟΚ» και άλλες διατάξεις» 
(Α' 91). 

5. Τις 13/1996 και 449/1996 γνωμοδοτήσεις του δημοτι¬ 
κού συμβουλίου Θεσσαλονίκης. 

6. Την 724/συν. 37η/1996 γνωμοδότηση του Συμβουλί¬ 
ου Χωροταξίας Οικισ ιού και Περιβάλλοντος Νομού Θεσ¬ 
σαλονίκης. 

7. Τις 33/1997 και 29/1998 γνωμοδοτήσεις του Κεντρικού 
Συμβουλίου Χωροταξίας Οικισμού και Περιβάλλοντος. 

8 Το γεγονός ότι από τις κανονιστικές διατάξεις αυτου 
του διατάγματος δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α. 

9. Τις 469/1998 και 631/1998 γνωμοδοτήσεις του Συμ¬ 
βουλίου της Επικράτειας με πρόταση του Υπουργού Πε¬ 
ριβάλλοντος, Χωροταξίας και Δημοσίων Εργων, αποφα¬ 
σίζουμε: 

Άρθρο 1 

Καθορίζεται νέα θέση και διάταξη τωνυφισταμένων και 
ανεγερθησομένων κτιρίων ως και των υπογείων κτιριακών 

εγκαταστάσεων στο με στοιχεία Α, Β, Γ.Ω, Α1, Β1, Α 

τμήμα του χώρου Κεντρικής Πανεπιστημιούπολης του Α- 
ριστοτελείου Πανεπιστημίου Θεσ/νίκης, που περικλείεται 
από τις οδούς Εθνικής Αμύνης, Αγίου Δημητριου, Γ Σε¬ 
πτεμβρίου και Εγνατία οδό, όπως φαίνεται με κόκκινη συ- 
• νεχή και κόκκινη διακεκομμένη γραμμή αντίστοιχα και α- 
1 ναφέρονται (σε υπόμνημα) στο σχετικό πρωτότυπό δια- 
< γραμμα σε κλίμακα 1:1000 που θεωρήθηκε απο τον 
- Προϊστάμενο της Δ νσης Τοπογραφικών Εφαρμογών με 
’ την 466/1999 πράξη του και που αντίτυπό του σε φωτο- 
1 σμίκρυνση δημοσιεύεται με το παρόν διάταγμα. 

·> Άρθρο 2 

1. Τροποποιούνται οι όροι και περιορισμοί δόμησης του 

αναφερομένου στο προηγούμενο άρθρο χώρου με στοι¬ 
χεία Α, Β, Γ,.... Ω, Α1, Β1, Α και καθορίζονται ως εξής: 

α) Συντελεστής δόμησης 1,1. 

β) Ως μέγιστο επιτρεπόμενο ύψος των κτιρίων ορίζεται 
η διαφορά, που προκύπτει μεταξύ των υψομέτρων της α- 
νωτάτης στάθμης αυτών και του γύρω διαμορφωμένου ε¬ 
δάφους, όπως τα υψόμετρα αναγράφονται στο διάγραμ¬ 
μα του άρθρου 1. 

γ) Το ανεγερθησόμενο κτίριο αναψυκτηρίου στο χώρο 
που φαίνεται στο ίδιο διάγραμμα με αριθμό 9 αποτελείται 
υποχρεωτικά από ελαφρά ξύλινη ή μεταλλική κατασκευή 
ενταγμένη αρμονικά στο περιβάλλον. 

δ) Επιβάλλεται η χρησιμοποίηση των αυλών ή δωμάτων, 
που είναι σε συνέχεια με το φυσικό ή διαμορφωμένο έδα¬ 
φος των κτιρίων, που φαίνονται στο ίδιο ως άνω διάγραμ¬ 
μα μεαριθμούς 1.3,2.3,4.2,7.2,12,13,14,16.2,19.2,23.1 
και 24.5 και των υπογείων χώρων στάθμευσης με αριθ¬ 
μούς 3, 6.2, 14α, 15, 23.2, 24.6 ως κοινοχρήστου χώρου 
πρασίνου ή κίνησης πεζών. 

Επίσης επιβάλλεται η χρησιμοποίηση τμήματος του δώ¬ 
ματος του με αριθμό 15 υπογείου χώρου, ως χώρου κίνη¬ 
σης αυτοκινήτων. 

2. α) Στο χώρο Κεντρικής Πανπιστημιούπολης Αριστο- 
τελείου Πανεπιστημίου Θεσσαλονίκης, που περικλείεται 
από τις οδούς Γ Σεπτεμβρίου, Αγίου Δημητρίου, Πλήθω- 
νος Γεμιστού και Εγνατία οδό και φαίνεται με στοιχεία Α' 
Β' Γ Δ' Ε' Ζ Η' Θ' Α' στο διάγραμμα, του άρθρου 1 επιτρέ¬ 
πεται η ανέγερση κτιρίων φοιτητικής λέσχης, φοιτητικής 
κατοικίας ερευνών και αθλητικών εγκαταστάσεων. 


β) Οι όροι και περιορισμοί δόμησης του παραπάνω χώ¬ 
ρου καθορίζονται ως εξής: 

βΐ. Συντελεστής δόμησης: εννέα δέκατα (0,9). 

β2. Ποσοστό κάλυψης: σαράντα τοις εκατό (40%) της ε¬ 
πιφάνειας του. 

β3.Μέγιστο επιτρεπόμενο ύψος των ανεγερθησομένων 
κτιρίων δεκαοκτώ (18) μέτρα μετρούμενο από το γύρω 
διαμορφωμένο έδαφος. 

β4. Οι ελάχιστες αποστάσεις των αναγερθησομένων 
κτιρίων από τις ρυμοτομικές γραμμές ορίζονται: 

-σε τρία (3) μέτρα απάτη ρυμοτομική γραμμή της οδού 
Πλήθωνος Γεμιστου, - σε πέντε (5) μέτρα από τη ρυμοτο¬ 
μική γραμμή των οδών Αγίου Δημητρίου και Γ Σεπτεμβρί¬ 
ου και 

- σε είκοσι εννέα (29) μέτρα από την Εγνατία οδό. 

Άρθρο 3 

Η ισχύς του παρόντος Διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 25 Ιανουάριου 1999 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΚΩΣΤΑΣ ΛΑΛΙΩΤΗΣ 

ΑΠΟΦΑΣΕΙΣ 

Αριθ. 35486/7957 (2) 

Χαρακτηρισμός ως διατηρητέου κτιρίου που βρίσκεται ε¬ 
ντός των ορίων του οικισμού Πετρέ κοινότητας Ασκύ- 
φου επαρχίας Σφακίων (Ν. Χανίων) και καθορισμός ει¬ 
δικών όρων και περιορισμών δόμησης αυτού. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ, 

ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 
1577/1985 «Γενικός Οικοδομικός Κανονισμός» (Α' 210), ό¬ 
πως τροποποιήθηκαν με το άρθρο 1 (παρ. 1 και 2) του Ν. 
1772/1988 «Τροποποίηση διατάξεων του Ν. 1577/1985 
«ΓΟΚ» και άλλες διατάξεις (Α' 91). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) που προστέ¬ 
θηκε με το άρθρο 27 του Ν. 2081/1992 (ΑΊ54) και αντικα- 
ταστάθηκεμετηνπαρ. 2ατου άρθρου 1 του Ν. 2469/1997 
(Α'38). 

3. Την υπ’ αρ. 103326/1281/15.12.96 απόφαση του Υ¬ 
πουργού και Υφυπουργού Περιβάλλοντος, Χωροταξίας 
και Δημοσίων Έργων «Μεταβίβαση αρμοδιοτήτων στο Γ ε¬ 
νικό Γ ραμματέα και στους Προϊσταμένους των Γ ενικών 
Διευθύνσεων, Δ/νσεων και Τμημάτων του Υπουργείου Πε¬ 
ριβάλλοντος, Χωροταξίας και Δημοσίων Έργων πλην Γε¬ 
νικής Γραμματείας Δημοσίων Έργων» (ΦΕΚ1126/Β/ 
16.12.1996). 

4. Τις διατάξεις της παρ. Β του άρθρου 1 του Π.Δ/τος 
28/28.1.93 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου τουΥπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

5. Την από 13.8.1998 αιτιολογική έκθεση της Διεύθυν¬ 
σης Πολεοδομικού Σχεδιασμού - Τμήμα Παραδοσιακών 
Οικισμών. 

6. Την από 7.9.1998 (αρ. πρωτ. ΥΠΕΧΩΔΕ 24490/6575/ 
7.9.98) σύμφωνη γνώμη του φερόμενου ως ιδιοκτήτη Πε¬ 
ρικλή Τζαρδή. 

7. Το γεγονός ότι από τις κανονιστικές διατάξεις αυτής 
π- ο απόφασης δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α., απο¬ 
φασίζουμε: 

1. Χαρακτηρίζεται ως διατηρητέο το κτίριο που βρίσκε¬ 
ται εντός των ορίων του οικισμού Πετρέ της Κοινότητας 
Ασκύφου επαρχίας Σφακίων Νομού Χανίων, φερόμενο ως 
ιδιοκτησία Περικλή Τζαρδή, όπως φαίνεται με μαύρη δια¬ 
γράμμιση στο σχετικό πρωτότυπο τοπογραφικό διάγραμ¬ 
μα σε κλίμακα 1:5000 που θεωρήθηκε από τον Προϊστά¬ 
μενο της Διεύθυνσης Τοπογραφικών Εφαρμογών με την 
αρ. 35486/1998 πράξη του και που αντίτυπό του σε φωτο¬ 
σμίκρυνση δημοσιεύεται με την παρούσα απόφαση. 

Ως διατηρητέο χαρακτηρίζεται το αρχικό κτίριο όχι ό¬ 
μως και τυχόν μεταγενέστερα στοιχεία, είτε εσωτερικά εί¬ 


τε εξωτερικά του κτιρίου, που αλλοιώνουν την αρχική αρ¬ 
χιτεκτονική μορφή ή την τυπολογία ή την στατική δομή 
αυτού. 

2. Επιτρέπονται οι εργασίες επισκευής και συντήρησης 
προς αποκατάσταση του αρχικού κτιρίου (στο τυπολογι¬ 
κό, μορφολογικό και κατασκευαστικό επίπεδο), εφόσον 
δεν αλλοιώνεται ο γενικός αρχιτεκτονικός χαρακτήρας 
του κτιρίου και δεν θίγονται τα διατηρητέα στοιχεία του. 

Στις εργασίες επισκευής και αποκατάστασης και ειδικό¬ 
τερα του φέροντα οργανισμού χρησιμοποιούνται ίδια ή 
παρεμφερή με τα αρχικά υλικά. 

2α. Απαγορεύεται η αντικατάστασή του, εκ τοιχοποιίας 
και ξυλοδομίας, φέροντα οργανισμού του κτιρίου με ο¬ 
πλισμένο σκυρόδεμα (υποστηλώματα, δοκοί, πλάκες 
κ.λ.π.). 

Επιτρέπεται η τυχόν σημειακή ενίσχυση του φέροντα 
οργανισμού με οπλισμένο σκυρόδεμα. 

2β. Επιτρέπεται ο εκσυγχρονισμός των εγκαταστάσεων 
(παροχές, δίκτυα) και η εγκατάσταση των απολύτως ανα¬ 
γκαίων χώρων που υποστηρίζουν τη χρήση του κτιρίου 
(χώροι υγιεινής, μαγειρείο κ.λ.π.) εφόσον δεν αλλοιώνε¬ 
ται η αρχική τυπολογία του κτιρίου. 

3. Για οποιαδήποτε προσθήκη στο διατηρητέο κτίριο α¬ 
παιτείται η σύμφωνη γνωμοδότηση της Διεύθυνσης Πο- 
λεοδομικού Σχεδιασμού του Υπουργείου Περιβάλλοντος 
Χωροταξίας και Δημοσίων Έργων, μετά από γνωμοδότη¬ 
ση της αρμόδιας Επιτροπής Πολεοδομικού και Αρχιτε¬ 
κτονικού Ελέγχου. 

4. Απαγορεύεται η τοποθέτηση διαφημίσεων και επι¬ 
γραφών στο χαρακτηριζόμενο ως διατηρητέο κτίριο. 

Επιτρέπεται μόνο η τοποθέτηση επιγραφών περιορι¬ 
σμένων διαστάσεων που πληροφορούν για τη χρήση του 
κτιρίου. 

5. Οι παραπάνω ρυθμίσεις υπόκεινται στον έλεγχο και 
την έγκριση της αρμόδιας Επιτροπής Αρχιτεκτονικού και 
Πολεοδομικού Ελέγχου. 

Γ ια οποιαδήποτε εργασία που πρόκειται να εκτελεσθεί 
στο διατηρητέο κτίριο (επισκευή, συντήρηση, αποκατά¬ 
σταση, εσωτερική διαρρύθμιση, διαμόρφωση περιβάλλο¬ 
ντα χώρου, αλλαγή χρήσης, προσθήκης κ.λ,π.) η αρμόδια 
Πολεοδομική Υπηρεσία αποστέλλει υποχρεωτικά τον υ- 
ποβληθέντα φάκελλο στην οικεία Επιτροπή Αρχιτεκτονι¬ 
κού και Πολεοδομικού Ελέγχου. 

Σε περίπτωση εργασιών στο διατηρητέο κτίριο υποβάλ¬ 
λονται και έγχρωμες φωτογραφίες όλων των εξωτερικών 
όψεων του κτιρίου, όπως και του εσωτερικού χώρου, ώ¬ 
στε να φαίνονται όλα τα σημεία στα οποία πρόκειται να γί¬ 
νει οποιαδήποτε επέμβαση. 

Οι μελέτες δύνανται να υποβάλλονται στο στάδιο της 
προμελέτης. 

6. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Αθήνα, 31 Δεκεμβρίου 1998 

Ο Γ ενικός Γ ραμματέας 
ΗΛΙΑΣ ΜΠΕΡΙΑΤΟΣ 
















